Kingfisher Airlines

Kingfisher Airlines  var et indisk flyselskap med hovedkvarter i Bangalore. Selskapet startet den 9. mai 2005, etter innleie av fire Airbus A320. Det opererte på innlandsnettet samt med en utenriksrute mellom London og Colombo. Selskapet var eid av «United Beverages Group». Selskapet var et lavpris-selskap med rimeligere flybilletter. De opererte med tre billettklasser: «Kingfisher first» som er deres forretningsklasse, «Kingfisher Class», som er deres økonomiklasse og «Kingfisher Red», som er deres lavprisklasse.
Kingfisher Airlines sluttet å fly i oktober 2012 og deres operatørlisens ble trukket tilbake i februar 2013.


== Destinasjoner ==
Kingfisher Airlines hadde ruter til følgende byer i India: Bangalore, Mumbai, Delhi, Goa, Chennai, Hyderabad, Ahmedabad, Cochin, Guwahati, Bagdogra, Kolkata og Pune.
Kingfisher presset på for å få en endring i de nåværende regler som krever minimum fem års flyging på innenlandsnettet, før et selskap kan få konsesjon på internasjonale ruter. Etter disse regler kunne selskapet først starte oversjøisk i 2010.I september 2008, fikk Kingfisher Airlines konsesjon på utenlandstrafikk og startet opp med flyvninger mellom Bangalore og London Heathrow Airport. Deretter Mumbai-London Heathrow Airport, Bangalore-Colombo og Chennai-Colombo (fra januar 2009).
Kingfisher Airlines planla ytterlige destinasjoner bl. a. Dubai, Singapore, Hongkong, Bangkok, Kuala Lumpur, Dhaka og Malé.


== Service ombord ==
Kingfisher tilbød passasjerene musikk og utvalgte TV-programmer på individuelle LCD-skjermer og til en pris som er lavere enn konkurrentene Jet Airways (India) Ltd, Indian Airlines, SpiceJet og JetLite.


== Flåte ==
Selskapet opererte med en fabrikkny flåte med 7 Airbus A-320, og var det første selskap i India som utelukkende hadde nye fly. 18. februar 2005 tegnet Kingfisher en kontrakt med Airbus for de 3 første Airbus A319 i tillegg til de 10 Airbus A320 allerede bestilt (pluss opsjon på ytterligere 20) som var avtalt i januar 2005. Den første var planlagt levert i desember 2005, som forsterkning til A320 på ruter til mindre byer i India. (ref: Air International April 2005)
Den 15. juni 2005 ble Kingfisher det første indiske selskap som bestilte Airbus A380. Det ble skrevet kontrakt for 5 A380, 5 Airbus A350-800 og 5 Airbus A330-200, samt en opsjon på ytterligere fem A380. En kontrakt som var verd over 3 milliarder dollar. Levering av A330 skulle begynne sent 2007, etterfulgt av A380 i 2010 og A350 i 2012. Under Dubai Air Show 20. november 2005 kunngjorde Kingfisher at de ville kjøpe 20 ATR 72-500 (samt ta ut opsjon på ytterligere 15). Kontrakten var estimert til 500 millioner dollar med leveringer fra mars 2006. Den siste av de 20 skal leveres Kingfisher i 2008.
Samtidig (Dubai Air Show) plasserte Kingfisher en ordre på ytterligere (et antall) A320, en ordre beregnet til 2 milliarder dollar. Pr. januar 2006 hadde Kingfisher 7 fly, hvorav 3 var innleid. Med de bestillinger og opsjoner som var tegnet vil selskapet innen 2012 har en flåte som omfatter 83 fly.
I april 2010 oppga selskapet at de operere:

5 stk A 330
6 stk A 321 Dual Cabin
2 stk A321 Single Cabin
10 stk A 320 Dual Cabin
13 stk A 320 Single Cabin
3 stk A 319
25 stk ATR 75-500
2 stk ATR 42-500Totalt 66 fly.
Helt siden flyselskapet startet sin drift i 2005, rapporterte de tap. Etter oppkjøpet av Air Deccan, fikk Kingfisher et underskudd på over INR 10 milliarder (USD 170 millioner) tre år på rad. tidlig i 2012 hadde det totale underskuddet kommet opp i over INR 70 milliarder (USD 1,2 milliarder) med halve flåten satt på bakken og en rekke ansatte i streik. Kingfishers plass blant de største flyselskapene i India falt fra andreplassen til sisteplass på grunn av krisen. I desember 2011, for andre gang på to måneder, ble Kingfishers bankkonti fryst av Mumbai skattekontor for manglende betaling av utestående betalinger. Kingfisher Airlines skylder INR 70 crore (USD 12 millioner) i utbetalt skatt og avgifter. Indias skattevesen uttalte at Kingfisher Airlines var betalingsudyktig. den 20. oktober 2012 ble Kingfishers operatørlisens suspendert av luftfartsverket etter at de ikke ga tilbakemelding på de indiske myndighetenes bekymringer om deres virksomhet. Den 25. februar 2013 ble deres internasjonale flyrettigheter og innenlands ruteslotter forkastet av det indiske luftfartsverket.


== Referanser ==


== Eksterne lenker ==
(en) Kingfisher Airlines – kategori av bilder, video eller lyd på Commons 
Kingfisher Airlines
Detaljer om flyene
Fotografier